É por tanto un proxecto industrial agresivo non só coa paisaxe senón tambén incompatible co medio de vida e o benestar das familias porque implica unha tranformación severa e incluso agresiva para o seu sustento económico e á base das economías familiares do rural afectado.

-  Prexuizos significativos e danos irreversibles para os hábitats prioritarios e de interés comunitario:

4030 Brezais secos europeos, 4020* Brezais húmidos atlánticos de zona tépedas de Erica ciliaris e Erica tetralix, 4090 Brezais oromediterráneos endémicos con aliaga, 9230 Carballeiras galaicoportugueses con Quercus robur e Quercus pirenaica, 8230 Rochedos silíceos con vexetación pioneira 91E0* Bosques aluviais de Alnus glutinosa e Fraxinus excelsior 3110 Augas oligotróficas cun contido de minerais moi baixo 6230* Formacións herbosas con Nardus 8220 Ladeiras e saíntes rochosos silíceos con vexetación casmofítica 3150 Lagos e lagoas eutróficos naturais, con vexetación Magnopotamion ou Hydrocharition 5110 Formacións estables xerotermófilas de Buxus sempervirens en pendentes rocosas, 6430 Megaforbios eutrofos higrófilos das orlas de chaira e dos pisos montano a alpino, 3170* Estanques temporais mediterráneos. O proxecto elimina de forma irreversible unha parte importante destes hábitats vulnerando de forma flagrante a normativa que obriga a súa preservación nun estado de conservación favorable. Cómpre ter en conta que se prevé a execución 3.249 m de viais novos e será necesario acondicionar 2.241 m de viais existentes, o que supoñen un total de 5.490 m de viais necesarios para o parque eólico. Os viais de acceso ao parque e os ramais interiores de acceso a máquinas teñen 7 m de anchura. Contando con cunetas, a anchura total dos camiños de nova execución sería de 9 m (7+2). Proxectáronse 5.543 metros de gabia de cableado. Viais novos + viais a acondicionar + zanxas: 38.836 m2 totalizando unha superficie dun 5,5 km². A subestación ocupa unha superficie de 5.975 m2. Existirá unha torre meteorolóxica, que ocupará unha superficie de 2.107 m2. A superficie ocupada polo conxunto das instalacións, incluídos os viais, é de 22,98 ha, Para obter a superficie vinculada ao parque ou área de incidencia urbanística, débense ter en conta, ademais das superficies ocupadas polo parque eólico as servidumes necesarias, que serán delimitadas en función das distintas instalacións. Esta área supón 93,5 hectáreas. A estes impactos hai que engadir os da liña de vacuación 220 KV con orixe da liña de alta tensión: subestación colectora 220/30 kV PE MONTE DÁ NEVE e final da liña de alta tensión: APOIO Nº53 L.A. A. T. 220 Kv 1 km e 3 apoios ou 2 máis o pórtico. Polo tanto a fragmentación de hábitats e a perda de biodiversidade é irreparable. O impacto ecolóxico das instalacións é inasumible nunha época de crise climática acelerada como a actual. Por enriba do deterioro irreversible ou eliminación definitiva de hábitats, as instalacións tamén afectan aos recursos hídricos.

## Prexuizos significativos e irreparables para o bosque de ribeira e o bosque autóctono galego ou ancient wood:

**Vulneración flagrante da Directiva 92/43/CEE, relativa á Conservación de Hábitats Naturais e da Fauna e Flora Silvestres. 'Artigo 2 1. A presente Directiva ten por obxecto contribuír a garantir a biodiversidade mediante a conservación dos hábitats naturais e da fauna e flora silvestres no territorio europeo dos Estados membros ao que se aplica o Tratado. 2. As medidas que se adopten en virtude da presente Directiva terán como finalidade o mantemento ou o restablecemento, nun estado de conservación favorable, dos hábitats naturais e das especies silvestres da fauna e da flora de interese comunitario' . No presente proxecto a afección aos bosques aluviais de Alnus glutinosa e Fraxinus excelsior Hábitat 91E0* é moi preocupante, xa que implica a eliminación irreversible de exemplares, contrariamente ao que prescribe a Directiva citada. Pero tamén é moi preocupante a afección severa e irreversible ás Carballeiras galaico-portuguesas con Quercus robur e Quercus pyrenaica 9230, hábitat non prioritario pero que igualmente existe o deber das Administracións públicas do seu mantemento nun estado de conservación favorable. A afección máis importante e severa prodúcese sobre dos numerosos cauces innominados afectados polas infraestruturas e que están sen codificar.

-  Prexuizos significativos para o Lobo. Plan de Xestión do Lobo de Galicia.

O proxecto afecta directamente a zonas de encame e puntos de encontro da especie. Así o demostra non só a realidade física senón tamén os numerosos topónimos que referencian a presencia lobeira na zona, entre outros. Existen multitude de referencias